
     Príloha č. 2 Výzvy Zmluva o poskytovaní služieb – prevádzkovanie nabíjacích staníc

ZMLUVA O POSKYTOVANÍ SLUŽIEB
uzatvorená v zmysle § 269 ods. 2 a nasl. zákona č. 513/1991 Zb. (Obchodný zákonník) v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Číslo objednávateľa:  BBRSC/       /2026			Číslo dodávateľa:

„Poskytovanie služby na prevádzkovanie nabíjacích staníc“ 
(ďalej len „Zmluva" v príslušnom gramatickom tvare) 
medzi týmito zmluvnými stranami:

Objednávateľ:		Banskobystrická regionálna správa ciest, a. s.
Sídlo:				Majerská cesta 94, 974 96 Banská Bystrica
Právna forma:			Akciová spoločnosť zapísaná v Obchodnom registri
				Okresného súdu Banská Bystrica, Oddiel: Sa, Vložka č.: 909/S
Zastúpená:			Ing. Martin Turčan, predseda predstavenstva 
				Ing. Róbert Machala, podpredseda predstavenstva
IČO:			           	36 836 567
DIČ:				2022451189
IČ DPH:			SK2022451189
Bankové spojenie:		VÚB a. s., pobočka Banská Bystrica
IBAN:				SK82 0200 0000 0021 8394 4256
E-mail:				podatelna@bbrsc.sk  sekretariat@bbrsc.sk 
(ďalej len „objednávateľ“ v príslušnom gramatickom tvare)

Dodávateľ:				           	
Sídlo:         			 
Právna forma:		 	
		
Zastúpená: 								           	
Oprávnený konať
vo veciach zmluvy:			         
IČO:				
DIČ: 			           	
IČ DPH: 					           	
Bankové spojenie: 			
IBAN:       			
E-mail:					
(ďalej len „dodávateľ“ v príslušnom gramatickom tvare a spolu s objednávateľom ďalej iba „zmluvné strany“ v príslušnom gramatickom tvare).


I
ÚVODNÉ USTANOVENIA
1. Objednávateľ vyhlasuje, že predmet tejto Zmluvy je súčasťou nenávratného finančného príspevku poskytnutého objednávateľovi Ministerstvom hospodárstva Slovenskej republiky (ďalej len „Poskytovateľ NFP“) pre projekt „Vybudovanie nabíjacej infraštruktúry pre elektrické vozidlá v Banskobystrickom kraji“ (kód projektu: 03l04-26-V05 a 03l04-26-V06) v rámci Plánu obnovy a odolnosti Slovenskej republiky. 
2. Dodávateľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, spĺňa podmienku spôsobilosti po materiálnej, technickej, technologickej i personálnej stránke, na poskytovanie služieb v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
3. Dodávateľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom objednávateľ má tiež právo odstúpiť od tejto Zmluvy bez nároku dodávateľa na plnenie titulom odplaty za poskytnutie služieb. 
4. Dodávateľ je povinný pri plnení predmetu Zmluvy dodržiavať všetky platné všeobecne záväzné právne predpisy Slovenskej republiky a Európskej únie vzťahujúce sa na predmet Zmluvy. 
5. Dodávateľ berie na vedomie, že pri plnení predmetu Zmluvy prostredníctvom subdodávateľov (ďalej aj iba „subdodávka“) zodpovedá dodávateľ tak, ako keby predmet Zmluvy alebo jeho časť dodával sám. Dodávateľ je povinný vopred písomne oznámiť objednávateľovi akékoľvek zmeny týkajúce sa subdodávok.  
6. Dodávateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením predmetu Zmluvy, v cenovej ponuke vzal do úvahy kompletný rozsah nákladov a cien materiálov, prác, služieb potrebných na splnenie predmetu zmluvy a tieto zahrnul do ceny za poskytovanie služieb podľa tejto  Zmluvy. Vyhlasuje, že je oprávnený vykonávať a poskytovať služby, práce a činnosti podľa Zmluvy a je plne kvalifikovaný na poskytnutie predmetu tejto Zmluvy. 

[bookmark: bookmark5]II
[bookmark: bookmark6]PREDMET ZMLUVY
1. Predmetom tejto zmluvy je záväzok dodávateľa poskytovať objednávateľovi služby na prevádzkovanie nabíjacích staníc vo vlastníctve objednávateľa pre elektrické vozidlá v rozsahu a za podmienok stanovených touto zmluvou a záväzok objednávateľa zaplatiť za riadne poskytnuté služby dohodnutú cenu. Dodávateľ sa zaväzuje počas celej doby trvania Zmluvy zabezpečovať najmä:
a) nepretržitý vzdialený dohľad nad funkčnosťou nabíjacích staníc v režime 24 hodín denne, 7 dní v týždni (24/7), 
b) poskytovať servisnú a technickú podporu v režime 24/7, 
c) vykonávať pravidelné kontroly nabíjacích staníc v súlade s odporúčaniami výrobcu alebo dodávateľa nabíjacích staníc, 
d) diagnostiku a odstránenie porúch na ktorejkoľvek nabíjacej stanici bez zbytočného odkladu tak, aby bola zabezpečená jej prevádzkyschopnosť, 
e) vydávať nabíjacie karty na základe požiadaviek objednávateľa na účely autorizácie osôb poverených objednávateľom na využívanie nabíjacích staníc, 
f) administráciu vydaných nabíjacích kariet, ktorá spočíva v povolení alebo obmedzení prístupu jednotlivých nabíjacích kariet k využívaniu nabíjacích staníc objednávateľa,  
g) poskytovať pravidelné mesačné výpisy o nabíjaní realizovanom prostredníctvom vydaných nabíjacích kariet, pričom štatistiky poskytne dodávateľ v mesačnej periodicite vo forme xls. súboru alebo prostredníctvom webového rozhrania dodávateľa. 
h) zabezpečovať roamingové služby prostredníctvom roamingového partnera, ktorého zabezpečí dodávateľ,
i) zriadenie, konfiguráciu a správu používateľských účtov, 
j) sprístupnenie a prevádzku mobilnej aplikácie na využívanie nabíjacích staníc, 
k) zabezpečenie prístupu do používateľského účtu vrátane možnosti zriadenia prístupov pre tretie osoby. 
2. Dodávateľ sa zaväzuje zabezpečiť prevádzku nabíjacích staníc typu AC s výkonom do 22 kW, určených na nabíjanie prostredníctvom priemyselných zásuviek 400V/32A. 
3. Dodávateľ zabezpečí nepretržitú dostupnosť systému umožňujúceho využívanie nabíjacích staníc v režime 24/7. 


III
MIESTO, ČAS A SPÔSOB PLNENIA 
1. [bookmark: _Hlk172063878][bookmark: bookmark8]Zmluva sa uzatvára na dobu určitú  5 rokov odo dňa nadobudnutia účinnosti zmluvy. 
2. Zmluva nadobúda platnosť dňom podpisu štatutárneho orgánu oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv (www.crz.gov.sk) v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.  
3. Dodávateľ poskytuje predmet plnenia podľa tejto Zmluvy prostredníctvom vzdialeného prístupu. Miesto plnenia sa môže zmeniť, ak sa na tom zmluvné strany písomne dohodnú. Táto písomná zmena Zmluvy sa môže vykonať bez uzatvorenia dodatku k tejto Zmluve. 

IV
PRÁVA A POVINNOSTI ZMLUVNÝCH STRÁN
1. Zmluvné strany sa zaväzujú pri poskytovaní služieb podľa tejto Zmluvy konať v dobrej viere, v súlade so zásadami poctivého obchodného styku, dodržiavať všetky ustanovenia Zmluvy, ako aj všetky ustanovenia aplikovateľných všeobecne záväzných právnych predpisov. Zmluvné strany sú povinné vzájomne si oznamovať skutočnosti, ktoré by mohli ohroziť riadne a včasné plnenie Zmluvy a zaväzujú sa neodkladne spoločne riešiť problémy, na ktoré upozorní niektorá zo zmluvných strán a súvisia s poskytovaním plnení podľa tejto Zmluvy.
2. Z dôvodu, že predmet plnenia bude financovaný z prostriedkov poskytnutých objednávateľovi na základe Zmluvy o NFP, zaväzuje sa dodávateľ strpieť výkon kontroly/auditu súvisiaceho s dodávanými službami a/alebo v súvislosti s nimi, a to oprávnenými osobami na výkon tejto kontroly/auditu a poskytnúť im všetku súčinnosť. Oprávnené osoby na výkon kontroly/auditu sú najmä Poskytovateľ NFP, NIKA, Úrad vládneho auditu, Ministerstvo financií, Najvyšší kontrolný úrad SR, orgány štátnej správy podľa § 2 zák. č. 35/2019 Z. z. o finančnej správe a o zmene a doplnení niektorých zákonov v znení neskorších predpisov, Protimonopolný úrad SR, Európska komisia, Orgán zabezpečujúci ochranu finančných záujmov EÚ, Európsky úrad pre boj proti podvodom (OLAF), Európsky dvor audítorov (EDA), Európska prokuratúra (EPPO), Úrad pre verejné obstarávanie a/alebo každá osoba poverená niektorým z uvedených subjektov.

V
[bookmark: bookmark9]CENA ZA POSKYTOVANIE SLUŽIEB
1. Objednávateľ sa zaväzuje za poskytovanie služieb podľa tejto Zmluvy platiť dodávateľovi odmenu vo forme paušálu v sume ............. Eur bez DPH mesačne za dvadsať nabíjacích staníc. 
2. Cena podľa odseku 1. je dohodnutá a stanovená na základe cenovej ponuky dodávateľa ako uchádzača vo verejnom obstarávaní a je uvedená v Prílohe č. 1 k tejto zmluve – Návrh na plnenie kritérií. Cena bez DPH je počas celej doby trvania Zmluvy pevné a nemenné. K cene podľa tejto Zmluvy bude účtovaná daň z pridanej hodnoty (DPH) vo výške určenej všeobecne záväznými právnymi predpismi platnými a účinnými v čase vzniku daňovej povinnosti, resp. v čase poskytnutia služby. Odmena sa považuje za cenu maximálnu a platnú počas celej doby trvania Zmluvy. 
3. Podkladom pre úhradu ceny je faktúra vystavená dodávateľom najneskôr do 15-teho dňa nasledujúceho kalendárneho mesiaca.   
4. Cena za poskytovanie služieb uvedená v Prílohe č. 1 tejto zmluvy je maximálna, záväzná a pokrýva všetky zmluvné záväzky a všetky náklady potrebné na riadne poskytovanie služieb podľa tejto Zmluvy a súťažných podkladov tým nie je dotknutý článok VII ods. 2 tejto Zmluvy.
[bookmark: bookmark12]
VI
[bookmark: bookmark13]PLATOBNÉ PODMIENKY A FAKTURÁCIA
1. Dodávateľ je oprávnený fakturovať cenu za poskytované služby podľa tejto Zmluvy mesačne za každý kalendárny mesiac v posledný deň mesiaca, za ktorý boli poskytované služby poskytnuté. Ak sa poskytovanie služieb v prvom alebo poslednom kalendárnom mesiaci trvania tejto Zmluvy nezačne prvým dňom kalendárneho mesiaca alebo sa neskončí jeho posledným dňom, dodávateľovi patrí za taký kalendárny mesiac iba pomerná (alikvotná) časť dohodnutej odmeny, určená podľa počtu kalendárnych dní, počas ktorých boli služby v príslušnom mesiaci skutočne poskytované. 
2. Splatnosť faktúry je 60 dní odo dňa doručenia faktúry do podateľne objednávateľa.
3. Zmluvné strany vzájomne dohodli nasledovné podmienky fakturácie:
· faktúra musí obsahovať všetky náležitosti v zmysle platnej legislatívy, najmä zákona o účtovníctve a zákona o DPH a musí byť vystavená tak, aby bolo možné spoľahlivo vykonať jej vecnú a finančnú kontrolu. Faktúra musí obsahovať aj nasledovné údaje: 
a) číslo Zmluvy objednávateľa a deň jej uzatvorenia,
b) identifikáciu zmluvných strán v rozsahu podľa záhlavia tejto Zmluvy, vrátane označenia peňažného ústavu a čísla účtu dodávateľa, 
c) identifikáciu predmetu fakturácie, 
d) celkovú fakturovanú Cenu s DPH. 
	Ak faktúra bude vystavená 
· bez predloženia dokladov, ktoré Zmluvné strany označili za neoddeliteľnú súčasť faktúry alebo
· v sume nad rámec dodávateľom predloženej Ceny mesačného paušálu alebo,
· faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, 
vo všetkých uvedených prípadoch platí, že faktúra nie je spôsobilá na jej úhradu, objednávateľ nie je v omeškaní s úhradou Ceny za poskytovanie služieb a je oprávnený vrátiť faktúru dodávateľovi na doplnenie alebo prepracovanie. Vrátením faktúry sa preruší splatnosť faktúry a nová 60-dňová lehota splatnosti začína plynúť od  doručenia novej faktúry spĺňajúcej všetky kritériá podľa tohto článku Zmluvy. 
4. Faktúra sa považuje za zaplatenú dňom pripísania úhrady na účet dodávateľa. Ak dodávateľ uvedie nesprávne alebo neúplné údaje týkajúce sa banky alebo bankového účtu, faktúra sa považuje za uhradenú dňom odpísania fakturovanej sumy z účtu objednávateľa bez ohľadu na to, či budú peňažné prostriedky pripísané na účet dodávateľa.  
5. Objednávateľ je oprávnený započítať akúkoľvek svoju i nesplatnú pohľadávku, ktorú má voči dodávateľovi, s pohľadávkou, i nesplatnou, ktorá vznikne z tejto zmluvy dodávateľovi voči objednávateľovi. 
6. Zmluvné strany sa dohodli, v rozsahu, v akom to právne predpisy pripúšťajú, že vylučujú právo dodávateľa započítať akúkoľvek jeho pohľadávku voči objednávateľovi.

VII
ODSTRAŇOVANIE PORÚCH
1. Nahlasovanie porúch v zmysle čl. II ods. 1 písm. d/ tejto Zmluvy sa realizuje v písomnej podobe na adresu sídla dodávateľa, na e-mailovú adresu dodávateľa ................ alebo telefonicky na telefónnom čísle .......... Dodávateľ sa zaväzuje odstrániť nahlásenú poruchu bez zbytočného odkladu, s prihliadnutím na povahu poruchy a technológiu potrebnú na jej odstránenie, najneskôr však do piatich (5) pracovných dní odo dňa jej nahlásenia objednávateľom, a to tak, aby bola zabezpečená riadna prevádzkyschopnosť nabíjacej stanice, ktorej sa porucha týka. Lehota na odstránenie poruchy sa predlžuje o dobu potrebnú na dodanie náhradného dielu potrebného na odstránenie poruchy nabíjacej stanice, resp. o dobu, o ktorú sa z objektívnych príčin predĺžia úkony spojené s odstraňovaním nahlásenej poruchy (napríklad predĺženie z dôvodu komplexnej a komplikovanej poruchy nabíjacej stanice, kedy je potrebný viacnásobný zásah zo strany servisného partnera a/alebo tretích strán a pod.). O predĺžení lehoty je dodávateľ povinný objednávateľa informovať, inak sa má za to, že uplynutím základnej lehoty na odstránenie poruchy je v omeškaní s jej odstránením. 
2. V prípade, ak počas odstraňovania poruchy dodávateľ zistí, že porucha na nabíjacej stanici vznikla opotrebovaním materiálu/komponentu mimo záručnej doby, alebo poškodením objednávateľa, alebo zásahom vyššej moci, odstraňovanie týchto porúch a s tým súvisiace činnosti a materiály nie sú zahrnuté v rámci odmeny podľa tejto Zmluvy. V takomto prípade je dodávateľ povinný o tejto skutočnosti informovať objednávateľa a predložiť mu individuálnu cenovú ponuku spolu s možným termínom odstránenia poruchy (lehota podľa predchádzajúceho odseku sa v tomto prípade neuplatní). 

VIII
MLČANLIVOSŤ A DÔVERNÉ INFORMÁCIE 
1. Dodávateľ je povinný zachovávať mlčanlivosť o všetkých skutočnostiach, o ktorých sa pri plnení tejto Zmluvy dozvedel. Povinnosť mlčanlivosti trvá aj po skončení poskytnutia plnenia podľa tejto Zmluvy. 
2. Dôverné informácie nemôžu byť použité na iné účely ako na plnenie predmetu tejto Zmluvy. Dodávateľ je povinný zdržať sa konania, ktorým by bolo možné zneužiť tieto informácie k vlastnému prospechu alebo prospechu tretej strany. 
3. Povinnosť mlčanlivosti sa vzťahuje v rovnakom rozsahu aj na zamestnancov dodávateľa, ako aj na jeho spolupracujúce osoby. 
4. Dodávateľ je oprávnený, pre účely poskytovania služieb, vyhotovovať si v nevyhnutnej miere kópie podkladov odovzdaných mu objednávateľom, avšak tieto je povinný po skončení plnenia podľa tejto Zmluvy zlikvidovať. 


IX
ZODPOVEDNOSŤ ZA VADY, ŠKODY A ZÁRUKA
1. Dodávateľ zodpovedá objednávateľovi za to, že služby podľa tejto Zmluvy budú poskytované podľa podmienok dohodnutých v tejto Zmluve a že počas záručnej doby budú spĺňať podmienky dohodnuté v tejto Zmluve. 
2. Dodávateľ zodpovedá za vady, ktoré majú služby podľa tejto Zmluvy pri ich poskytovaní a počas trvania záručnej doby. Dĺžka záručnej doby je 6 mesiacov na poskytnuté služby a 12 mesiacov na materiály potrebné a použité pri odstraňovaní poruchy. Záručná doba začína plynúť odo dňa prevzatia výsledku plnenia objednávateľom. Objednávateľ je povinný prípadnú reklamáciu vady uplatniť u dodávateľa bez zbytočného odkladu po jej zistení, a to e-mailom na adresu : ............ s detailným popisom vady. 
3. Dodávateľ nezodpovedá za vady a za prípadné škody, ktoré boli spôsobené poskytnutím neúplných, nepravdivých alebo nejasných informácií, dokladov a pokynov od objednávateľa, ak dodávateľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten napriek tomu na ich použití trval. 
4. Za vady sa nepovažujú také vady, ktoré boli spôsobené nevhodnou manipuláciou s nabíjacími stanicami, nesprávnym postupom pri užívaní nabíjacích staníc, zásahom neoprávnených osôb do nabíjacích staníc, mechanickým alebo iným poškodením nabíjacích staníc, pripájaním iných ako povolených zariadení, živelnou pohromou alebo vyššou mocou. 
5. Dodávateľ zodpovedá za škodu, ktorá vznikne objednávateľovi v dôsledku porušenia povinností vyplývajúcich z tejto Zmluvy, vrátane škody spôsobenej prerušením alebo obmedzením prevádzky nabíjacích staníc, ak bola spôsobená konaním alebo opomenutím dodávateľa. 

X
PORUŠENIE ZMLUVNÝCH PODMIENOK
1. V prípade nezaplatenia faktúry v termíne jej splatnosti objednávateľom je dodávateľ oprávnený fakturovať úrok z omeškania z neuhradenej sumy za každý aj začatý deň omeškania vo výške podľa ustanovenia § 369 ods. 2 Obch. zákonníka.
2. V prípade, že dodávateľ poruší povinnosť vyplývajúcu z tejto Zmluvy, a to poskytovať služby vrátane odstraňovania porúch riadne a v termíne podľa tejto Zmluvy, je dodávateľ povinný zaplatiť objednávateľovi zmluvnú pokutu vo výške 50,00 Eur za každý čo i len začatý deň porušovania zabezpečovanej zmluvnej povinnosti, a to pre každú nabíjaciu stanicu osobitne. 
3. Pre prípad porušenia povinnosti mlčanlivosti dodávateľom, resp. jeho zamestnancami podľa článku VIII Zmluvy je dodávateľ povinný zaplatiť zmluvnú pokutu vo výške 5.000,00 Eur za porušenie tejto zmluvnej povinnosti. 
4. Zmluvné strany prehlasujú, že považujú dohodnuté výšky zmluvných pokút za primerané vzhľadom na charakter a povahu zmluvnou pokutou zabezpečovaných povinností dodávateľa a hodnotu predmetu zmluvy. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy ani na náhradu vzniknutej škody.


XI
SUBDODÁVATELIA A REGISTER PARTNEROV VEREJNÉHO SEKTORA
1. Dodávateľ nesmie Predmet zmluvy ako celok odovzdať na dodanie inému subjektu. Časť Predmetu zmluvy môže dodávateľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí osobitnú  prílohu tejto Zmluvy. Dodávateľ predkladá v Prílohe č. 3 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je dodávateľ povinný písomne vopred oznámiť objednávateľovi akúkoľvek zmenu údajov o subdodávateľovi. 
2. Súhlas objednávateľa s dodaním časti Predmetu zmluvy prostredníctvom subdodávateľa nezbavuje dodávateľa povinnosti a zodpovednosti za činnosti subdodávateľa.
3. Dodávateľ je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 5 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je dodávateľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť objednávateľovi doklad preukazujúci, že nový subdodávateľ spĺňa podmienku účasti osobného postavenia, v rozsahu podľa prvej vety tohto odseku pre daný predmet subdodávky. Až do splnenia tejto Zmluvy je dodávateľ povinný oznámiť objednávateľovi akúkoľvek zmenu údajov o novom subdodávateľovi. Povinnosti uvedené v ods. 1. a ods. 3. tohto článku Zmluvy nie je dodávateľ povinný plniť v prípade subdodávateľov, ktorí mu dodávajú tovary. 
4. Objednávateľ v zmysle ustanovenia § 41 ods. 4 Zákona o verejnom obstarávaní určuje pravidlá pre zmenu    subdodávateľa počas plnenia tejto Zmluvy tak, že subdodávateľ, ktorého dodávateľ navrhne na zmenu, musí spĺňať podmienky účasti týkajúce sa osobného postavenia v rozsahu podľa prvej vety ods. 3 tohto článku. Dodávateľ je povinný najneskôr 5 dní pred tým, ako má nastať zmena subdodávateľa, objednávateľovi doručiť písomné oznámenie  o zmene subdodávateľa, ktoré bude obsahovať minimálne:
· podiel na Predmete zmluvy, ktorý má subdodávateľ dodať,
· identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
· čestné vyhlásenie, že subdodávateľ spĺňa podmienky účasti týkajúce sa osobného postavenia v rozsahu podľa prvej vety ods. 3. tohto článku.
5. Objednávateľ si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle ustanovenia § 152 Zákona o verejnom obstarávaní, prípadne vyžiadaním si dokladov od dodávateľa, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak dodávateľ nebude postupovať v zmysle ustanovení tohto odseku, objednávateľ je oprávnený  od Zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle tejto Zmluvy tým nie je   dotknutá.
6. Subdodávatelia sú povinní spĺňať            podmienky účasti týkajúce sa osobného postavenia, pričom nesmú u nich existovať  dôvody na vylúčenie podľa § 40 ods. 6 písm. a) až g) a ods. 8 Zákona o verejnom obstarávaní. Ak subdodávateľ nespĺňa podmienky podľa predchádzajúcej vety, objednávateľ je oprávnený písomne požiadať dodávateľa o jeho nahradenie. Dodávateľ je    povinný do 5 dní od doručenia žiadosti podľa predchádzajúcej vety predložiť  objednávateľovi návrh nového subdodávateľa.  
7. Využitím subdodávateľa pri plnení Predmetu zmluvy nie je dotknutá zodpovednosť dodávateľa za plnenie Zmluvy (§ 41 ods. 8 Zákona o verejnom obstarávaní). 
8. Ak došlo k výmazu subdodávateľa z registra partnerov verejného sektora, je dodávateľ povinný túto skutočnosť oznámiť objednávateľovi a zároveň nahradiť  takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní, § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora,  musí byť v ňom zapísaný v zmysle § 11 zákona o verejnom obstarávaní.
9. Zmluvné strany sa dohodli za účelom zabezpečenia všetkých povinností dodávateľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany dodávateľa má objednávateľ okrem práva odstúpiť od Zmluvy aj nárok na zmluvnú pokutu vo výške 5% z celkovej ceny služieb bez DPH, za každé porušenie ktorejkoľvek z vyššie uvedených povinností tohto článku Zmluvy, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností dodávateľa a hodnotu predmetu zmluvy. 

XII
UKONČENIE ZMLUVNÉHO VZŤAHU
1. Táto zmluva sa uzatvára na dohodnutú dobu jej trvania. Zmluva môže zaniknúť aj písomnou dohodou zmluvných strán, písomným odstúpením od zmluvy niektorou zmluvnou stranou alebo zánikom ktoréhokoľvek účastníka zmluvy bez právneho nástupcu.
2. V prípade zániku zmluvy dohodou zmluvných strán, táto zaniká dňom uvedeným v dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
3. Ak dodávateľ koná v rozpore s touto zmluvou, súťažnými podkladmi, právnymi predpismi a na písomnú výzvu objednávateľa toto konanie a jeho následky v určenej lehote neodstráni, je objednávateľ oprávnený od zmluvy odstúpiť, pričom nastávajú účinky odstúpenia od zmluvy v zmysle § 349 a nasl. Obchodného zákonníka. Predchádzajúca písomná výzva nie je potrebná v prípade odstúpenia od zmluvy zo strany objednávateľa v prípade podstatného porušenia zmluvy podľa bodu 4 tohto článku.
4. Objednávateľ si vyhradzuje právo odstúpenia od zmluvy aj bez predchádzajúcej písomnej výzvy:
a) ak nie je dodávateľ schopný zabezpečiť poskytovanie služieb v danom období podľa tejto Zmluvy viac ako 10 za sebou nasledujúcich dní, 
b) ak dodávateľ postúpi akékoľvek pohľadávky (práva) vyplývajúce z tejto zmluvy na tretiu osobu, 
c) ak na miesto dodávateľa vstúpi iná osoba následkom právneho nástupníctva,
d) ak sa voči dodávateľovi bude viesť konkurzné konanie, ak bolo začaté reštrukturalizačné konanie, alebo sa voči dodávateľovi vedie exekučné konanie alebo ak vstúpi do likvidácie alebo 
e) ak výsledky administratívnej finančnej kontroly zo strany poskytovateľa nenávratného finančného príspevku s poukazom na čl. I tejto Zmluvy neumožnia financovanie výdavkov vzniknutých zo Zmluvy, tj. úhradu ceny za poskytované služby.
5. Odstúpenie musí mať písomnú formu a musí byť doručené druhej zmluvnej strane. Účinky odstúpenia nastávajú dňom doručenia odstúpenia druhej zmluvnej strane.

XIII
ZÁVEREČNÉ USTANOVENIA
1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto zmluvu možno meniť a dopĺňať len očíslovanými písomnými dodatkami podpísanými štatutárnymi zástupcami zmluvných strán.
3. Táto zmluva je vyhotovená v dvoch rovnopisoch, pre každú zmluvnú stranu po jednom vyhotovení. 
4. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme ani obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony a oprávnení konať v mene spoločnosti potvrdzujú vlastnoručnými podpismi.
5. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej zmluvnej strane.
6. Akékoľvek oznámenia či komunikácia podľa tejto zmluvy môžu byť doručené v písomnej forme osobne, kuriérom, doporučenou poštou, emailom na adresy zmluvných strán uvedené v záhlaví tejto Zmluvy alebo do rúk príslušného zástupcu zmluvnej strany. 
7. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety. 
8. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia. 
9. Neoddeliteľnou súčasťou tejto Zmluvy je: 
Príloha č. 1 – Návrh na plnenie kritéria 
Príloha č. 2 – Zoznam subdodávateľov 

V .................................. dňa:                                     	V Banskej Bystrici dňa:

Za dodávateľa:                                                	Za objednávateľa:





.............................................................		           .............................................................
							Banskobystrická regionálna správa ciest, a.s.
							Ing. Martin Turčan,
							predseda predstavenstva




.....................................................
Banskobystrická regionálna správa ciest, a.s.
Ing. Róbert Machala,
podpredseda predstavenstva



































[bookmark: _Hlk189807524]Príloha č. 2 Zmluvy
ZOZNAM SUBDODÁVATEĽOV



Dolu podpísaný zástupca dodávateľa týmto čestne vyhlasujem, že na plnení predmetu tejto zmluvy

· sa nebudú podieľať subdodávatelia a celý predmet zmluvy uskutočníme vlastnými kapacitami
· sa budú podieľať nasledovní subdodávatelia:
	P. č.
	Obchodné meno a sídlo
subdodávateľa
	IČO
	Osoba oprávnená konať za subdodávateľa v rozsahu meno a priezvisko, adresa pobytu, dátum narodenia
	% podielu na zákazke
	Predmet subdodávky

	1.
	
	
	
	
	

	2.
	
	
	
	
	

	3.
	
	
	
	
	



Upozornenie: Navrhovaný subdodávateľ musí spĺňať podmienky účasti týkajúce sa osobného postavenia a nemôžu existovať u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti plnenia predmetu zákazky, ktorú má plniť).




V ..............................., dňa ....................			............................................................
uviesť miesto a dátum podpisu			                                   meno, priezvisko, funkciu a podpis
                       oprávnenej osoby dodávateľa




Poznámka:
dátum

